“สมคิด” นัด “คลัง-คมนาคม” ถกแผนฟื้นฟู THAI แย้มออกหุ้นกู้-เพิ่มทุนเพิ่มสภาพคล่อง
"สมคิด" นัด "คลัง-คมนาคม" ถกแผนฟื้นฟู THAI แย้มออกหุ้นกู้-เพิ่มทุนเพิ่มสภาพคล่อง
"สมคิด" นัด "คลัง-คมนาคม" ถกแผนฟื้นฟู THAI แย้มออกหุ้นกู้-เพิ่มทุนเพิ่มสภาพคล่อง
16 เม.ย. 2563

รายงานข่าวจากกระทรวงการคลัง แจ้งว่า วันนี้นายสมคิด จาตุศรีพิทักษ์ รองนายกรัฐมนตรี พร้อมด้วยนายอุตตม สาวนายน รมว.คลัง และนายศักดิ์สยาม ชิดชอบ รมว.คมนาคม รวมถึง บริษัท การบินไทย จำกัด (มหาชน) หรือ THAI จะประชุมร่วมกันเรื่องแผนฟื้นฟูการบินไทย ที่กระทรวงการคลัง หลังจากมีปัญหาการดำเนินธุรกิจอย่างหนัก และยังต้องยกเลิกทำการบินทุกเส้นทางชั่วคราวจากผลกระทบการแพร่ระบาดของเชื้อไวรัสโควิด-19
ล่าสุด วานนี้ผู้อำนวยการสำนักงานคณะกรรมการนโยบายรัฐวิสาหกิจ (สคร.) ออกมาระบุว่าแนวทางการแก้ไขปัญหาและฟื้นฟูการบินไทยนั้น ภาครัฐจะเป็นผู้ดำเนินการเอง ซึ่งระหว่างนี้กำลังพิจารณาอยู่หลายแนวทาง ทั้งการให้การบินไทยออกหุ้นกู้โดยมีกระทรวงการคลังเป็นผู้ค้ำประกัน หรือการเพิ่มทุน รวมถึงการพิจารณาวงเงินกู้ระยะสั้นเพื่อเสริมสภาพคล่อง เป็นต้น
ขณะที่ บริษัท ปตท. จำกัด (มหาชน) หรือ PTT และ บริษัท ท่าอากาศยานไทย จำกัด (มหาชน) หรือ AOT ปฎิเสธกระแสข่าวลือว่ากระทรวงการคลังมีแนวคิดจะให้เข้าไปซื้อหุ้นเพิ่มทุน THAI เพื่อช่วยฟื้นฟูธุรกิจ ด้านธนาคารออมสิน ยังแบ่งรับแบ่งสู้ว่าหากเป็นนโยบายของภาครัฐก็พร้อมดำเนินการ แต่ต้องไม่ให้เกิดความเสียหายกับธนาคาร
 